Diari Oficial de la Generalitat Valenciana


Sumari del DOGV 9601, del 23-05-2023 (2023/5581)

Anunci d'assemblea general ordinària.
-------------------------------------

### Dades del document

Número de DOGV
:   9601

Data del DOGV
:   23-05-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/5581


Organisme emissor
:   Caixa Rural la Vall San Isidro, COOP Crèd. V.

Tipus de document
:   Anunci

Anunci d'assemblea general ordinària. [2023/5581]  
En compliment de l'acord adoptat pel Consell de Govern d'aquesta entitat i de conformitat amb el que està legalment i estatutàriament establert, es convoca tots els socis de la Caixa Rural La Vall San Isidro Cooperativa de Crèdit Valenciana per a celebrar assemblea general ordinària, en el domicili social, situat a la Vall d'Uixó, avinguda del Cor de Jesús, número 3, el pròxim dia 12 de juny de 2023, a les 20.00 hores en primera convocatòria i a les 20.30 hores en segona, a fi de tractar els distints punts del següent  
  
Ordre del dia  
1. Examen i aprovació, si escau, dels comptes anuals de l'entitat per a l'exercici tancat a 31.12.2022 (balanç, comptes de pèrdues i guanys, estat de fluxos d'efectiu, estat de canvis de patrimoni net i memòria), així com l'informe de gestió, l'informe d'auditoria, i la gestió del Consell de Govern.  
2. Proposta sobre distribució dels excedents de l'exercici. Aprovació de la retribució de les aportacions socials. Delegació en el Consell de Govern, per a la fixació del tipus d'interés de les aportacions, temps i forma de pagament.  
3. Aprovació, si escau, de la liquidació del pressupost d'ingressos i despeses del fons de formació i promoció cooperativa de l'exercici 2022, i pla d'inversions i despeses per a l'exercici 2023. Facultar, si escau, el Consell de Govern, perquè puga disposar del fons de formació i promoció cooperativa per al pressupost de l'exercici 2024 fins a la propera assemblea general.  
  
4. Delegació i habilitació al Consell de Govern per a elevar a instrument públic els acords de l'assemblea general que exigeixen tal formalitat o hagen d'inscriure's en els registres públics, així com per a executar aquests acords; i facultar-lo per a interpretar, aplicar i desenvolupar aquells que ho necessiten.  
5. Suggeriments i preguntes al Consell de Govern sobre els assumptes expressats en la convocatòria.  
6. Decisió sobre aprovació de l'acta. Designació dels socis a aquest efecte.  
  
La Vall d'Uixó, 22 de maig de 2023. La presidenta del Consell de Govern: María Lourdes Falcó Segarra.  
  
Notes  
Documentació: d'acord amb l'article 10, lletra b, dels estatuts socials, els comptes anuals, l'informe escrit de les activitats de la cooperativa, o l'informe de gestió, l'informe d'auditoria i altres documents i propostes d'acord amb el que ha de decidir l'assemblea estan a disposició dels socis al domicili social i a qualsevol de les oficines de l'entitat.  
  
Règim de consultes i horaris: fins al dia de la celebració de l'assemblea inclusivament, i en horari d'oficina, excepte els dies inhàbils.  
  
Els socis que ho sol·liciten per escrit tindran dret a rebre, gratuïtament, còpia d'aquests documents amb antelació a la celebració de l'assemblea.